בס"ד

**מצות לימוד תורה (קידושין כט:-ל.) – חלק ראשון**

**הזיקה בין חובת הלימוד העצמית לחובת לימוד הבנים**

**פשט גמרא , רש"י.-** שים לב לזיקה שבין הלמידה העצמית לחובת לימוד הבנים

**רמב"ם הלכות תלמוד תורה הקדמה**

הלכות תלמוד תורה. יש בכללן, שתי מצות עשה. וזהו פרטן**: (א) ללמוד תורה. (ב) לכבד מלמדיה ויודעיה.** וביאור שתי מצות אלו בפרקים אלו.

**רמב"ם הלכות תלמוד תורה פרק א**

**א.** נשים ועבדים וקטנים פטורים מתלמוד תורה, אבל קטן אביו חייב א ללמדו תורה שנאמר ולמדתם אותם את בניכם ב לדבר בם, ואין האשה חייבת ללמד את בנה שכל החייב ללמוד חייב ללמד.

**ג.** וחייב לשכור מלמד לבנו ללמדו, ואינו חייב ג ללמד בן חבירו אלא בחנם, מי שלא למדו אביו חייב ללמד את עצמו כשיכיר שנאמר ולמדתם אותם ושמרתם לעשותם, וכן אתה מוצא בכל מקום שהתלמוד קודם למעשה מפני שהתלמוד מביא לידי מעשה ואין המעשה מביא לידי תלמוד.

**ד.** היה הוא רוצה ללמוד תורה ויש לו בן ללמוד תורה הוא קודם לבנו, ואם היה בנו נבון ומשכיל להבין מה שילמוד יותר ממנו בנו קודם, ואף על פי שבנו קודם לא יבטל הוא, שכשם שמצוה עליו ללמד את בנו כך הוא מצווה ללמד עצמו.

מה המיוחד באופן בו מציג הרמב"ם בהלכותיו את מצות לימוד תורה?

**טור יורה דעה הלכות תלמוד תורה סימן רמה**

מצות עשה על כל אחד מישראל שילמד לבנו תורה שנאמר ולמדתם אותם את בניכם וכל המלמד לבנו תורה כאילו קבלה מהר סיני ואינו חייב ללמד לבתו דדרשינן לבניכם ולא לבנותיכם ואשה אינה חייבת ללמד לבנה לא למדו אביו חייב ללמד לעצמו...

**טור יורה דעה הלכות תלמוד תורה סימן רמו**

כל א' מישראל חייב בת"ת בין עני בין עשיר בין שלם בגופו בין בעל יסורין בין בחור בין אם הוא זקן גדול אפי' עני המחזיר על הפתחים אפי' בעל אשה ובנים חייב לקבוע לו זמן לת"ת ביום ובלילה שנא' והגית בו יומם ולילה ומי שא"א לו ללמוד מפני שאינו יודע כלל ללמוד או מפני טרדות הזמן יספיק לאחרים הלומדים ותחשב לו כאילו הוא לומד בעצמו כמו שדרשו חכמים בפסוק שמח זבולן בצאתך ויששכר באהליך ...

שים לב לסדר הסימנים בטור!

מה כוללת חובת לימוד הבן?

**תלמוד בבלי מסכת קידושין דף ל עמוד א**

עד היכן חייב אדם ללמד את בנו תורה? אמר רב יהודה אמר שמואל: כגון זבולון בן דן, שלימדו אבי אביו מקרא ומשנה ותלמוד, הלכות ואגדות. מיתיבי: למדו מקרא - אין מלמדו משנה; ואמר רבא: מקרא - זו תורה! כזבולון בן דן ולא כזבולון בן דן, כזבולון בן דן - שלמדו אבי אביו, ולא כזבולון בן דן - דאילו התם מקרא, משנה ותלמוד, הלכות ואגדות, ואילו הכא מקרא לבד.

**רמב"ם הלכות תלמוד תורה פרק א הלכה ז**

היה מנהג המדינה ליקח מלמד התינוקות שכר נותן לו שכרו ה, וחייב ללמדו בשכר עד שיקרא תורה שבכתב כולה \*, מקום שנהגו ללמד תורה שבכתב בשכר מותר ללמד בשכר, אבל ו תורה שבעל פה אסור \* ללמדה בשכר שנאמר ראה למדתי אתכם חוקים ומשפטים כאשר צוני ה' וגו' מה אני בחנם למדתי אף אתם למדתם בחנם ממני וכן כשתלמדו לדורות למדו בחנם כמו שלמדתם ממני, לא מצא מי שילמדו בחנם ילמדו בשכר שנאמר אמת קנה, יכול ילמד לאחרים בשכר תלמוד לומר ואל תמכור, הא למדת שאסור לו ללמד בשכר אף על פי שלמדו רבו בשכר.

**שולחן ערוך יורה דעה הלכות תלמוד תורה סימן רמה/ו**

יב] היה מנהג בעיר שלוקח מלמד תינוקות ד שכר, יג] חייב ללמדו בשכר עד שיקרא ה יד] <ב> תורה שבכתב כולה. ו ואינו חייב ללמדו, בשכר, משנה וגמרא. טו] והני מילי דלא אפשר, דדחיקא ליה שעתא, אבל אם אפשר ליה, מצוה לאגמוריה (ב) משנה וגמרא, הלכות ואגדות.

**ביאור על ספר המצוות לרס"ג (הרב פערלא) עשין עשה יד טו**

די"ל דודאי מדאורייתא חיובי מחייב ללמד את בנו הכל. אפילו גמרא הלכות ואגדות. אם אפשר לו ללמדו בעצמו. אלא דמדרבנן חייבוהו. אפילו אם הוא בעצמו לא מצי ללמדו. שישכור לו מלמד אחר. והם לא ראו לחייבו אלא למקרא לחוד אם לא היכא דרויחא ליה שעתא וידו משגת. דאז אפילו בשכר חייבוהו בכל.